Document ID: 31997D0628

KOMMISSIONENS BESLUTNING af 28. juli 1997 om ændring af beslutning 93/70/EØF om fastsættelse af koder til Animo-meddelelserne (EØS-relevant tekst) (97/628/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/425/EØF af 26. juni 1995 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved direktiv 92/118/EØF (2), særlig artikel 20, stk. 3, og
ud fra følgende betragtninger:
For at Animo-meddelelserne hurtigt kan forstås, har Kommissionen ved beslutning 93/70/EØF (3), ændret ved beslutning 94/295/EF (4), fastsat de koder, der skal anvendes for dyr og animalske produkter;
i lyset af erfaringerne er der foretaget betydelige ændringer i den edb-fil, der indeholder koderne for dyr og produkter, med det formål at forbedre anvendelsen heraf;
bilaget til beslutning 93/70/EØF bør ændres, således at det stemmer overens med den relevante edb-fil i det nye programmel;
det forhold, at der fastsættes koder for en række produkter, er ikke ensbetydende med, at der skal sendes en meddelelse via edb-nettet Animo;
koderne for levende dyr og produkter vil blive taget op til fornyet overvejelse i forbindelse med vedtagelsen af de beslutninger, der er nødvendige for gennemførelsen af SHIFT-projektet;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilaget til beslutning 93/70/EØF affattes som angivet i bilaget til nærværende beslutning.
Artikel 2
Denne beslutning er er rettet medlemsstaterne.
Udfærdiget i Bruxelles, den 28. juli 1997.

Labels: 12
3
17
6